L'article 37.1 de la Llei 13/1982, de 7 d'abril, d'integració social dels minusvàlids, estableix que la finalitat primordial de les polítiques actives d'ocupació dels treballadors amb discapacitat ha de ser la seva integració, en condicions que garanteixin l'aplicació del principi de igualtat de tracte, en el sistema ordinari de treball;
La importància dels programes d'orientació i acompanyament a la inserció especialment per a les persones amb discapacitat amb especials dificultats d'inserció, es posa clarament de manifest en les polítiques actives d'ocupació a nivell europeu, estatal i català;
Així, l'Estratègia Europea d'Ocupació i les noves directrius i recomanacions del Consell de la Unió Europea en l'àmbit de l'ocupació tenen com a finalitat assolir la plena ocupació, la millora de la qualitat i la productivitat en el treball, i el reforç de la cohesió social i territorial, fent especial esment de la igualtat d'oportunitats i de la lluita contra tota mena de discriminació, per tal d'afavorir la incorporació al mercat de treball de les persones desafavorides;
També, el Pla de Desenvolupament de les polítiques actives a Catalunya 2012-2013 (PDPA), que articula la seva carta de serveis genèrics a les persones en base a 5 grans línies inspirades en les que empra la Estrategia Española de Empleo (EEE) inclou un àmbit d'intervenció específic pels serveis que incideixen en les oportunitats d'ocupació; dins d'aquesta gran línia se situa el Treball amb Suport de persones amb discapacitat en el mercat ordinari de treball;
Una de les mesures que afavoreixen la inserció de persones amb discapacitat i/o malaltia mental en el mercat de treball ordinari és el Treball amb Suport regulat en el Reial decret 870/2007, de 2 de juliol, pel qual es regula el programa de Treball amb Suport com a mesura de foment de l'ocupació de persones amb discapacitat en el mercat ordinari de treball (BOE 168, de 14.7.2007); aquesta Ordre regula els continguts essencials del programa de Treball amb Suport mitjançant mecanismes que facilitin la integració en el mercat de treball ordinari de les persones discapacitades, amb l'objectiu que adquireixin les competències transversals necessàries per a una millora de les possibilitats reals d'ocupació en plena igualtat d'oportunitats en el mercat ordinari de treball;
El treball amb suport s'entén com una metodologia d'inserció laboral al mercat ordinari de treball de persones amb discapacitat o malaltia mental mitjançant el desenvolupament d'un conjunt d'accions d'orientació i acompanyament individualitzat en el lloc de treball, prestada per preparadors laborals especialitzats, que tenen per objecte facilitar l'adaptació social i laboral de treballadors amb discapacitat amb especials dificultats d'inserció laboral en empreses del mercat ordinari de treball en condicions similars a la resta de treballadors que desenvolupen llocs equivalents;
La disposició addicional quarta del Reial decret 870/2007, de 2 de juliol, estableix que les comunitats autònomes que hagin assumit el traspàs de la gestió realitzada pel Servei Públic d'Ocupació Estatal en el àmbit del treball, l'ocupació i la formació exerciran les funcions relatives a la seva gestió, d'acord amb el procediment i les bases reguladores per a la concessió de subvencions que dictin aquestes en l'execució de les seves funcions;
Atès que l'article 170.1 de la Llei orgànica 6/2006, de 19 de juliol, de reforma de l'Estatut d'Autonomia de Catalunya (EAC), preveu competència executiva de la Generalitat de Catalunya en matèria de treball i relacions laborals, i concretament en les polítiques actives d'ocupació, que inclouen la formació dels demandants d'ocupació i dels treballadors en actiu, i també la gestió de les subvencions corresponents;
Vista la Llei 56/2003, de 16 de desembre, d'ocupació (BOE núm. 301, de 17.12.2003), per la qual s'estableix que s'adoptaran, d'acord amb els preceptes constitucionals i estatutaris, així com amb els compromisos assumits en l'àmbit de la Unió Europea, programes específics destinats a fomentar l'ocupació de les persones amb especials dificultats d'integració en el mercat de treball;
Vist el que disposen el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre (DOGC núm. 3791A, de 31.12.2002), la Llei 38/2003, de 17 de novembre, general de subvencions (BOE núm. 276, de 18.11.2003), i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions (BOE núm. 176, de 25.7.2006);
Vista la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la Llei 26/2010, de 3 d'agost, de règim jurídic i de procediment de les administracions publiques de Catalunya (DOGC 5686, de 5.8.2010);
Vista la Llei 1/2012, de 22 de febrer, de pressupostos de la Generalitat de Catalunya per al 2012 (DOGC núm. 6075, de 27.2.2012), i la Llei 5/2012, de 20 de març, de mesures fiscals, financeres i administratives i de creació de l'impost sobre les estades en establiments turístics (DOGC núm. 6094, de 23.3.2012);
Vist el que disposa l'article 21 del Decret 106/2008, de 6 de maig, de mesures per a l'eliminació de tràmits i la simplificació de procediments per facilitar l'activitat econòmica, que determina que la norma reglamentària que reguli els tràmits o procediments de nova creació relacionats amb l'activitat empresarial ha d'establir que el frontal de tramitació serà l'Oficina de Gestió Empresarial (OGE) (DOGC núm. 5131, de 15.5.2008);
Vista l'Ordre ESS/2044/2012, de 24 de setembre, per la qual es distribueixen territorialment per a l'exercici econòmic 2012, per a la gestió per les comunitats autònomes amb competències assumides, subvencions de l' àmbit laboral finançades amb càrrec als pressupostos generals de l'estat (BOE núm. 233, de 27.9.2012);
Atesa la disposició addicional primera de l'Ordre ESS/2044/2012, de 24 de setembre, abans esmentada, en la qual es disposa que els fons lliurats pel Servicio Público de Empleo Estatal a cada Comunitat Autònoma podran ser objecte de cofinançament pel Fons Social Europeu a través dels respectius programes operatius regionals;
Vist el Reglament (CE) núm. 1081/2006, del Parlament Europeu i del Consell de 5 de juliol de 2006 relatiu al Fons Social Europeu (DOUE L210, de 31.7.2006), parcialment modificat pel Reglament (CE) núm. 396/2009 del Parlament Europeu i del Consell de 6 de maig de 2009;
Vist el Reglament (CE) núm. 1083/2006, del Consell de l'11 de juliol de 2006, pel qual s'estableixen les disposicions generals relatives al FEDER, FSE i al Fons de Cohesió (DOUE L210 de 31.7.2006), modificat pel Reglament (UE) núm. 539/2010 del Parlament Europeu i del Consell, de 16 de juny;
Vist el Reglament (CE) núm. 1828/2006 de la Comissió, de 8 de desembre de 2006, pel qual es fixen normes de desenvolupament per al Reglament (CE) núm. 1083/2006 del Consell (DOUE L 371/1, de 27.12.2006);
Vist el Reglament (CE) núm. 846/2009 de la Comissió, d'1 de setembre de 2009, que modifica el Reglament (CE) núm. 1828/2006 de la Comissió (DOUE L 250/1, de 23.9.2009);
Vista l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació de 2007-2013, modificada per l'Ordre TIN/788/2009, de 25 de març;
Vist el Reglament (CE) núm. 800/2008, de la Comissió, de 6 d'agost de 2008, pel qual es declaren determinades categories d'ajudes compatibles amb el mercat comú en aplicació dels articles 87 i 88 del Tractat (Reglament general d'exempció);
Vist l'Acord de govern, aprovat en la sessió del govern del 17.7.2012, pel qual s'estableix la retenció dels saldos pressupostaris necessaris per a poder donar compliment a l'objectiu d'estabilitat pressupostària;
Atès que el conseller d'Economia i Coneixement el 30 d'octubre de 2012 ha autoritzat l'excepcionalitat de la retenció del saldos de pressupost respecte del Programa Treball amb Suport;
Vistos els preceptes legals esmentats, a proposta de la Direcció General d'Economia Social i Cooperativa i Treball Autònom, amb el informe previ de l'Àrea jurídica d'Ocupació i Relacions Laborals i de la Intervenció Delegada del Departament d'Empresa i Ocupació, i en ús de les facultats que em són atribuïdes d'acord amb el que disposa l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya (DOGC núm. 1234, de 22.12.1989),
1.1 Establir les bases reguladores per a la concessió de subvencions per al desenvolupament del Programa de Treball amb Suport com a mesura de foment de l'ocupació de persones amb discapacitat en el mercat ordinari de treball previst en el Reial decret 870/2007, de 2 de juliol.
1.2 Obrir la convocatòria per a l'any 2012 per a la presentació de les corresponents sol·licituds per a la concessió d'aquestes subvencions.
Bases reguladores del Programa Treball amb Suport
Objectiu i finalitat de la subvenció
2.1 El programa de Treball amb Suport a l'empresa ordinària per a la inserció laboral de persones amb discapacitat i/o malaltia mental te com a objectiu la integració laboral de les persones amb discapacitat i/o malaltia mental en el mercat de treball ordinari.
I té com a finalitat subvencionar els costos derivats de la contractació d'un/a preparador/a laboral, així com aquelles despeses en què aquesta persona tècnica incorri en l'exercici de les seves funcions.
2.2 El Programa de Treball amb Suport té una doble finalitat:
a) Fomentar la contractació de persones amb discapacitat i/o malaltia mental, que necessitin suport per al desenvolupament del seu lloc de treball.
b) Fomentar la contractació de professionals que prestin aquests suports en el lloc de treball, o en el supòsit que ja estiguin contractats el seu manteniment.
Per assolir l'objectiu que es descriu l'article 2 es portaran a terme, com a mínim, les accions següents:
a) Orientació, assessorament i acompanyament a la persona amb discapacitat i/o malaltia mental elaborant per a cada treballador/a un programa d'adaptació al lloc de treball.
b) Feines d'apropament i ajut mutu entre la persona treballadora beneficiària del programa de treball amb suport, l'/la empresari/ària i el personal de l'empresa que comparteixin tasques amb la persona treballadora amb discapacitat i/o malaltia mental.
c) Recolzament al/a la treballador/a en el desenvolupament d'habilitats socials i comunitàries, de manera que puguin relacionar-se amb l'entorn laboral en les millors condicions.
d) Preparació i ensinistrament específic de la persona treballadora amb discapacitat i/o malaltia mental en les tasques inherents al seu lloc de treball.
e) Seguiment del treballador i avaluació del procés d'inserció en el lloc de treball per garantir el manteniment de l'ocupació.
Aquestes accions tindran per objecte la detecció de les necessitats i la prevenció de possibles obstacles, tant per a la persona treballadora com per a l'empresa contractant, que posi en perill l'objectiu d'inserció i permanència en l'ocupació.
f) Assessorament i informació a l'empresa sobre les necessitats i processos d'adaptació del lloc de treball.
Altres accions que es podran portar a terme son:
a) Suport i seguiment de pràctiques no laborals en l'empresa ordinària.
b) Prospecció, sensibilització i assessorament d'empreses: localització de llocs de treball.
Aquesta acció inclou tant les tasques relacionades amb la prospecció d'empreses com la recerca d'empreses del mercat de treball ordinari per a la realització de les pràctiques i/o la inserció efectiva.
Termini d'execució de les accions subvencionables
4.1 El programa Treball amb Suport de persones amb discapacitat i/o malaltia mental en el mercat ordinari de treball s'ha d'iniciar dins de l'any de l'exercici pressupostari del seu atorgament, i el termini màxim per a la seva execució serà de 12 mesos a comptar des de la data d'inici de les actuacions, i com a màxim el dia 31 de març de 2013.
4.2 La realització de la despesa s'ha de produir dins del període d'execució del Programa Treball amb Suport subvencionat.
Beneficiaris/àries de la subvenció
Podran ser beneficiàries de les corresponents subvencions establertes en la present Ordre, les entitats, que desenvolupin la seva activitat en territori català, següents:
1) Les associacions, fundacions i altres entitats sense ànim de lucre que subscrivint el corresponent conveni de col·laboració amb l'empresa que contractarà als/les treballadors/es amb discapacitat als/les quals se'ls prestarà el treball amb suport.
2) Les empreses del mercat ordinari de treball inclosos els/les treballadors/es autònoms/es que contractin els/les treballadors/es amb discapacitat beneficiaris de les esmentades accions.
3) Les entitats locals amb àmbit d'actuació a Catalunya, així com les entitats dependents o vinculades a aquestes que subscrivint el corresponent conveni de col·laboració amb l'empresa que contractarà als/les treballadors/es amb discapacitat als/les quals se'ls prestarà el treball amb suport.
6.1 Podran accedir a les subvencions previstes en aquesta Ordre les entitats que reuneixin els requisits establerts a aquest efecte, presentin la documentació exigida i, si escau, obtinguin l'aprovació del programa.
6.2 Les entitats sol·licitants hauran de complir els requisits generals següents:
a) Donar ocupació, almenys, un 2% de les persones treballadores amb discapacitat sobre el nombre total de treballadors/ores de l'entitat, en el cas d'empreses públiques o privades amb una plantilla igual o superior a 50 persones treballadores o més, o bé aplicar les mesures alternatives d'acord amb el que disposen l'article 38 de la Llei 13/1982, de 7 d'abril, d'integració dels disminuïts (BOE núm. 103, de 30.4.1982), el Reial decret 364/2005, de 8 d'abril (BOE núm. 94, de 20.4.2005), el Decret 246/2000, de 24 de juliol (DOGC núm. 3196, de 2.2.2000).
b) Estar al corrent de les obligacions tributàries davant de l'Estat i la Generalitat i les obligacions davant la Seguretat Social.
Aquest requisit s'haurà de mantenir al llarg de tot el procediment: en el moment de la presentació de la sol·licitud, prèvia a la resolució d'atorgament i abans d'efectuar qualsevol pagament.
c) No trobar-se en cap de les circumstàncies que impedeixen adquirir la condició de beneficiari/ària previstes a l'article 13 de la Llei 38/2003, de 17 de novembre, general de subvencions (BOE núm. 276, de 18.11.2003).
d) Complir el requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística (DOGC núm. 2553, de 7.1.1998).
e) No haver estat sancionats/ades, en resolució ferma, per la comissió d'infracció greu en matèria d'integració laboral de persones amb discapacitat, en els últims 3 anys, o molt greu en matèria de relacions laborals o en matèria de seguretat i salut en el treball, en els últims 5 anys, de conformitat amb Text refós de la Llei sobre infraccions i sancions de l'ordre social, aprovat per Reial decret legislatiu 5/2000, de 4 d'agost (BOE núm. 189, de 8.8.2000).
f) Disposar d'un sistema d'organització i de gestió de la prevenció, d'acord amb la Llei 31/1995, de prevenció de riscos laborals; el Reial decret 39/1997, d'1 de gener, pel qual s'aprova el Reglament dels serveis de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
g) Complir l'obligació de respectar la igualtat de tracte i d'oportunitats a l'àmbit laboral i, amb aquesta finalitat, adoptar mesures adreçades a evitar qualsevol tipus de discriminació laboral entre homes i dones.
En el cas de les empreses de més de 250 treballadors/ores, aquestes hauran d'elaborar i aplicar amb caràcter obligatori un Pla d'igualtat, d'acord amb el que estableix l'article 45 de la Llei orgànica 3/2007, de 22 de març, per a la igualtat efectiva entre homes i dones (BOE núm. 71, de 23.3.2007).
h) Complir amb l'obligació, d'acord dels agents socials, d'indicar els mitjans que utilitzen per prevenir i detectar casos d'assetjament sexual i d'assetjament per raó de sexe i d'intervenir-hi en els seus centres de treball, d'acord amb la disposició addicional setena de la Llei 5/2008, de 24 d'abril, del dret a les dones a eradicar la violència masclista.
i) Acceptar la seva inclusió en la llista de beneficiaris publicada de conformitat amb l'article 7 apartat 2, lletra d) del Reglament (CE) Núm.
j) Complir qualsevol altra obligació legal o reglamentària que pugui afectar-les.
6.3 Les entitats sol·licitants hauran de comptar en el seu planter amb preparadors laborals especialitzats que compleixin els requisits establerts a l'article 10 o comprometre's a incorporar-los, així com a disposar dels recursos materials necessaris que garanteixin un desenvolupament idoni dels programes de Treball amb Suport de persones amb discapacitat i/o malaltia mental en el mercat de treball ordinari.
I a més, pel que fa a les entitats beneficiàries descrites a l'apartat 1 i 3 de l'article 5 de l'Ordre:
a) Tenir com a objecte social, entre altres, la inserció laboral o la creació d'ocupació a favor de persones amb discapacitat.
b) Tenir experiència acreditada en el desenvolupament de programes d'integració laboral de persones amb discapacitat com a mínim d'un any natural.
c) Desenvolupar les activitats del treball amb suport de manera gratuïta, sense que hi hagi cap tipus de cobrament ni de percepció de cap quantitat o tarifa als/a les treballadors/es o empresaris/àries.
d) Subscriure, si s'escau, un conveni de col·laboració amb la/les empresa/es que contractarà/an un/a o més treballadors/ores amb discapacitat procedent/s de les entitats promotores del treball amb suport.
6.4 El compliment d'aquests requisits s'acreditarà mitjançant l'aportació de la documentació que preveu a l'apartat 4 i 5 de l'article 34 d'aquesta Ordre.
Règim de subjecció a la normativa comunitària d'ajuts d'estat
Els ajuts regulats en aquesta Ordre són ajuts d'estat acollits al Reglament 800/2008, de la Comissió, de 6 d'agost, pel qual es declaren determinades categories d'ajut compatibles amb el mercat comú en aplicació dels articles 87 i 88 del Tractat CE (Reglament general d'exempció per categories), publicat a DOUE L 214 de 9.8.2008.
Persones destinatàries de la subvenció
8.1 Les persones destinatàries finals del programa del Treball amb Suport a l'empresa ordinària seran aquelles que es trobin en algun dels supòsits següents:
a) Persones amb paràlisi cerebral, persones amb malaltia mental o persones amb discapacitat intel·lectual amb un grau de discapacitat reconegut igual o superior al 33%.
b) Persones amb discapacitat física o sensorial amb un grau de discapacitat reconegut igual o superior al 65%.
c) Persones sordes i amb discapacitat auditiva, amb un grau de discapacitat reconegut igual o superior al 33%.
Aquestes persones treballadores amb discapacitat que es trobin en algun dels supòsits que s'han descrit en el paràgraf anterior han de ser:
a) persones inscrites en el Servei d'Ocupació de Catalunya com a demandants d'ocupació no ocupats que tinguin possibilitats d'inserció en el món laboral, o
b) persones treballadores en actiu
8.2 Les persones treballadores hauran de ser contractades per una empresa del mercat ordinari de treball mitjançant un contracte indefinit o de durada determinada, sempre que el període de contractació sigui com a mínim de 6 mesos.
L'acreditació es podrà realitzar mitjançant un contracte de treball de una durada mínima de 6 mesos o bé del resultat de la suma de diversos contractes de treball que la durada d'aquests sigui com a mínim de 180 dies treballats.
En el supòsit de contractació a temps parcial, la jornada de treball serà almenys del 50% de la jornada d'una persona treballadora a temps complert comparable.
Conveni de col·laboració entre l'entitat promotora del treball amb suport i l'empresa contractant.
Les entitats promotores de treball amb suport indicades en els apartats 1 i 3 de l'article 5, hauran de subscriure un conveni de col·laboració amb l'empresa que vagi a contractar als/a les treballadors/es amb discapacitat destinataris/àries del treball amb suport, amb el següent contingut mínim:
Identificació de ambdues parts, fent constar la denominació social, domicili i el número d'identificació fiscal.
Compromís de l'entitat promotora de portar a terme totes les accions d'adaptació al lloc de treball de cada treballador/a amb discapacitat incloses en el projecte de treball amb suport, per la qual cosa l'empresa també haurà de comprometre's a permetre i facilitar la tasca del/la preparador/a laboral i afavorir els suports interns durant el procés d'inserció.
Compromís d'ambdues parts de què les accions de treball amb suport es prestaran de forma gratuïta.
Fer constar que en el programa hi col·labora el Departament d'Empresa i Ocupació, el Ministeri d'Ocupació i Seguretat Social i si s'escau l'FSE.
S'entén com a preparador/a laboral la persona que realitza tasques d'acompanyament, suport en la inserció laboral i seguiment de persones amb discapacitat i/o malaltia mental amb especials dificultats d'inserció durant els primers 2 anys de la seva efectiva contractació en empreses del mercat ordinari de treball.
10.1 Les accions de treball amb suport, disposades en l'article 3 d'aquesta Ordre, les portaran a terme els preparadors/es laborals, els/les quals han de complir els requisits següents:
a) Estar en possessió d'una titulació mínima de formació professional de grau mig o equivalent.
Si aquesta titulació està relacionada amb les funcions del treball amb suport, s'haurà d'acreditar una experiència prèvia mínima d'un any en activitats de integració laboral de persones amb discapacitat i/o malaltia mental que les capaciti per a la realització de les funcions pròpies del seu lloc de treball.
En el cas contrari, l'experiència a acreditar en el desenvolupament de les accions establertes a l'article 3 d'aquesta Ordre haurà de ser de dos anys.
b) Estar vinculat a l'entitat beneficiària mitjançant un contracte laboral.
10.2 El temps d'atenció a cada treballador/a amb discapacitat no podrà ser inferior a un percentatge de la jornada de treball d'aquest que es detalla a continuació:
a) 1/3 en el cas de treballadors/es amb paràlisi cerebral, amb malaltia mental o amb discapacitat intel·lectual, amb un grau de disminució reconeguda igual o superior al 65%.
b) 1/5 en el cas de treballadors/es amb paràlisi cerebral, amb malaltia mental o amb discapacitat intel·lectual, amb un grau de discapacitat reconeguda igual o superior al 33% i inferior al 65%.
c) 1/8 en cas de treballadors/es amb discapacitat física o sensorial amb un grau de discapacitat reconeguda igual o superior al 65% i sords/es i amb discapacitat auditiva, amb un grau de disminució reconegut igual o superior al 33%.
d) 1/10 en cas de treballadors/es amb paràlisi cerebral, amb malaltia mental o amb discapacitat intel·lectual, amb un grau de disminució reconeguda igual o superior al 33% i treballadors/es amb discapacitat física o sensorial amb un grau de discapacitat reconeguda igual o superior al 65% en cas que sigui necessari recolzament en el lloc de treball més enllà dels 2 anys de l'efectiva contractació.
10.3 Quan un mateix preparador/a laboral presti suport a més d'una persona treballadora amb discapacitat, el temps de suport conjunt serà la suma dels temps de suport de cada un d'aquests treballadors.
En cap cas un preparador/a laboral podrà atendre simultàniament a més de 3, 5, 8 o 10 treballadors/es amb discapacitat dels grups a), b), c) i d) abans esmentats, respectivament, o els equivalents quan els treballadors atesos pertanyin a diferents grups.
Es podrà programar un període de pràctiques no laborals per part de la persona participant dins de les accions de preparació laboral, que es realitzaran en empreses del mercat ordinari.
Per a la realització de les pràctiques no laborals se signaran els convenis de col·laboració corresponents.
Aquest període de pràctiques s'ha de desenvolupar dins del termini d'execució del programa previst a l'apartat 1 de l'article 4 de la present Ordre.
Per tant, els i les participants no podran percebre cap retribució per la seva activitat ni pels resultats que se'n poguessin derivar.
La facultat de signar els convenis de col·laboració que se subscriguin és atribuïda a la Direcció General d'Economia Social i Cooperativa i Treball Autònom, i serà exercida per la persona titular següent:
a) la/el cap del Servei de Programes per a la Diversitat l'expedient, si el programa o projecte es desenvolupa a la demarcació de Barcelona o, simultàniament, a més d'una demarcació territorial (Barcelona, Girona, Lleida, Tarragona i Terres de l'Ebre),
b) la/el cap del Servei Territorial del Departament des del qual es gestioni l'expedient si el programa o projecte es desenvolupa a la demarcació de Girona, o Lleida, o Tarragona o Terres de l'Ebre, sempre que hi hagi una persona tècnica de seguiment assignada.
12.1 El procediment de concessió de les subvencions regulades en aquesta Ordre és el de concurrència competitiva.
12.2 Excepcionalment, i d'acord amb l'article 22.1 de la Llei 38/2003, de 17 de novembre, general de subvencions, i sempre que sigui necessari, amb motiu d'una convenient distribució diversificada i equilibrada dels recursos disponibles arreu del territori de Catalunya, l'òrgan gestor procedirà al prorrateig entre les entitats beneficiaries sol·licitants de la subvenció; s'establirà una baremació en funció de la puntuació obtinguda i per cadascuna de les franges s'establirà un número màxim de persones preparadores laborals.
Com a conseqüència, el nombre de preparadors/es laborals atorgats i la quantitat finalment atorgada pot ser inferior a la sol·licitada per l'entitat interessada.
12.3 L'òrgan competent per a la instrucció del procediment és la Direcció General d'Economia Social i Cooperativa i Treball Autònom.
12.4 Un cop valorades les sol·licituds, aquestes seran examinades per un òrgan col·legiat, la composició del qual serà:
El/la director/a de Programes del Servei d'Ocupació de Catalunya.
El/la cap del Servei de Programes per a la Diversitat.
El/la cap de Secció de Programes de Foment per a la Diversitat.
Dos representants dels directors territorials del Servei d'Ocupació de Catalunya, o de les persones en qui deleguin.
12.5 L'òrgan competent per dictar la resolució corresponent és el director general d'Economia Social i Cooperativa i Treball Autònom, a proposta de la cap del Servei de Programes per a la Diversitat.
L'òrgan col·legiat a la vista de l'expedient i dels informes que s'adjuntin, elaborarà un informe en el qual es concreti el resultat de l'avaluació efectuada.
12.6 El termini màxim per emetre la resolució i notificar-la a cada entitat sol·licitant serà de dos mesos, comptadors des de l'endemà de la data de finalització del termini de presentació de les sol·licituds que es fixi a cada convocatòria.
Transcorregut aquest termini, si no s'ha dictat i notificat resolució expressa, la sol·licitud s'entendrà desestimada, d'acord amb el que estableix l'article 54.2.e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
12.7 Aquesta resolució, degudament motivada, es notificarà a la persona o entitat interessada, d'acord amb el que disposen els articles 58 i 59 de la Llei 30/1992, de 26 de novembre, de règim jurídic de les administracions públiques i del procediment administratiu comú.
12.8 La resolució d'atorgament o de denegació dels ajuts, que no exhaureix la via administrativa, pot ser objecte de recurs d'alçada davant la Secretaria d'Ocupació i Relacions Laborals en el termini d'un mes, a comptar de l'endemà de la notificació de la resolució, segons el que estableix l'article 114 de la Llei 30/1992, de 26 de novembre, de règim jurídic de les administracions públiques i el procediment administratiu comú.
Criteris de valoració i puntuacions específiques
Els criteris objectius de valoració dels dispositius previstos a l'article 3 de la present Ordre són els següents:
a) Qualitat tècnica del projecte (puntuació màxima 30):
Característiques i justificació de la necessitat d'atenció especialitzada dels col·lectius objecte d'intervenció.
Es valorarà la identificació de les dificultats i necessitats de les persones objecte d'intervenció.
Tipologia dels suports que es portaran a terme.
Es valorarà la metodologia a emprar per al col·lectiu objecte d'intervenció per a cada acció.
Es valoraran les eines que utilitza l'entitat per avaluar el funcionament de l'entitat i el grau d'utilitat i satisfacció de les persones participants, així com els indicadors emprats.
Sistemes de coordinació interna i externa.
Es valoraran les eines que utilitza l'entitat per coordinar-se dins de l'organització com amb altres entitats/serveis externs.
Es valoraran les innovacions en aspectes metodològics, en els recursos i materials que s'utilitzin i/o en aspectes organitzatius
b) Experiència acreditada de l'entitat en l'execució de actuacions d'acompanyament a la inserció laboral i millora de l'ocupabilitat de les persones amb discapacitat i/o malaltia mental (puntuació màxima: 15).
Aquest criteri es valorarà només per les entitats que no hagin col·laborat en el programa de Treball amb Suport de l'exercici 2011.
c) Material tècnic: es valorarà qualitativa i quantitativament el material a utilitzar per part de la persona tècnica d'acompanyament.
Es valorarà la descripció dels continguts, la definició dels objectius i la metodologia a emprar en cadascuna de les accions previstes així com el disseny dels materials (puntuació màxima: 20).
d) Equilibri territorial: es valorarà el percentatge d'atur registral de les persones amb discapacitat i/o malaltia mental a la comarca on es trobi el punt d'actuació (puntuació màxima: 5).
e) Relació amb el teixit empresarial (prospecció empresarial): es valorarà el nombre d'empreses amb les quals existeixen o es preveuen convenis de col·laboració i/o conveni de pràctiques no laborals, i nombre de persones que es preveu que se'n beneficiïn, nombre d'ofertes de treball previstes i indicadors sobre estratègies de col·laboració amb empreses (puntuació màxima: 15).
f) Relació amb equips multidisciplinars: es valorarà la incorporació del treball amb xarxa: experiència (nombre d'entitats amb els quals existeix relació, i quin tipus) i previsions (puntuació màxima: 10).
g) Inclusió de la perspectiva de gènere: es valorarà la perspectiva de gènere en relació amb l'objecte de la subvenció i les accions proposades en el projecte de treball amb suport a l'empresa ordinària (puntuació màxima: 5).
h) Indicadors d'impacte: resultats i qualitat de l'entitat en l'execució de programes similars en el marc de convocatòries anteriors.
Es valorarà l'avaluació realitzada en les visites de seguiment a les entitats, el grau de compliment respecte la gestió documental, el grau d'utilitat i de satisfacció de les persones participants pel servei rebut i el percentatge d'inserció assolit (puntuació màxima: 15).
Aquest criteri es valorarà només per les entitats que hagin col·laborat en el programa Treball amb Suport de l'exercici 2011.
Un cop valorades les sol·licituds que es presentin d'acord amb els criteris fixats en els apartats anteriors i ponderades d'acord amb el barem establert, la puntuació que, com a màxim, podran obtenir les entitats sol·licitants, serà de 100 punts.
L'atorgament de la subvenció es realitzarà en funció de la puntuació obtinguda en cada punt d'actuació, sempre que s'assoleixi una puntuació mínima de 50 punts, amb subjecció a la disponibilitat pressupostària i la previsió de necessitats per comarca.
El nombre de preparadors/res laborals atorgats/des es realitzarà d'acord amb els següents intervals:
Puntuació entre 75,01 i 100 punts: s'atorgarà un màxim de 3 preparadors/preparadores laborals per punt d'actuació.
Puntuació entre 65,01 i 75 punts: s'atorgarà un màxim de 2 preparadors/preparadores laborals per punt d'actuació.
Puntuació entre 50 i 65 punts: s'atorgarà com a màxim 1 preparador/preparadora laboral per punt d'actuació.
En cas d'empat en la puntuació obtinguda es donarà prioritat a les entitats que obtinguin una major puntuació en el criteri d'equilibri territorial.
La Direcció General d'Economia Social i Cooperativa i Treball Autònom pot revisar les subvencions ja concedides i modificar-ne la resolució d'atorgament en el cas d'alteració de les condicions o de l'obtenció concurrent d'altres ajuts.
15.1 Són obligacions generals de les entitats beneficiàries de les subvencions les següents:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, i acreditar-ho davant l'òrgan concedent en la forma i termini que s'estableix en l'article 17 d'aquesta Ordre.
b) Justificar davant l'òrgan concedent, el compliment dels requisits i les condicions que determinen la concessió o el gaudiment de la subvenció, mitjançant els justificants de les despeses o l'activitat que ha de cobrir l'import finançat, o subvenció.
c) Conservar els justificants originals i electrònics i altra documentació relacionada amb la subvenció atorgada, durant un període mínim de 5 anys i en cas de cofinançament per part del FSE, haurà de conservar els documents justificatius relacionats amb les despeses i amb les auditories corresponents a l'actuació cofinançada, mentre puguin ser objecte de les actuacions de comprovació i de control per la Comissió Europea i el Tribunal de Comptes, durant un període de 3 anys a partir del tancament del programa operatiu en què està cofinançat, i que es preveu que no es produirà abans de l'any 2021.
El còmput del termini de conservació de documents quedarà interromput en cas que s'obri un procediment de revisió i/o comprovació de la subvenció, i mentre duri aquest.
Les persones beneficiàries que, sense haver transcorregut el període esmentat a l'apartat anterior, decideixin suspendre l'activitat o dissoldre's, hauran de remetre còpia compulsada dels justificants de la realització de l'activitat subvencionada a l'òrgan concedent.
Qualsevol canvi s'ha de notificar prèviament i per escrit a l'òrgan instructor, el qual ha de valorar la proposta de modificació i la pot acceptar, si no comporta canvis substancials ni representa un incompliment dels requisits i condicions establerts en aquesta Ordre.
e) Informar de totes les incidències relatives a les actuacions subvencionades.
f) Sotmetre's a les actuacions de comprovació i control que corresponguin al Servei d'Ocupació de Catalunya, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, aportant tota la informació que els sigui requerida en l'exercici de les actuacions anteriors.
g) Comunicar a l'òrgan concedent de la subvenció altres subvencions sol·licitades o concedides per a la mateixa finalitat, els contractes administratius, laborals o altres formes de finançament públic o privat que recaiguin sobre la mateixa activitat objecte de la subvenció, nacionals o internacionals, i qualsevol altra alteració produïda que afecti els requisits i les condicions tinguts en compte per a la concessió de la subvenció.
h) Procedir al reintegrament dels fons percebuts en el cas de revocació de la subvenció en els termes que s'indiquen a l'article 23 de la present resolució.
i) Haurà de mantenir la traçabilitat de tota la documentació tècnica i econòmica que permeti verificar, d'una banda, la correcta realització de les activitats objecte d'aquesta subvenció, i d'altra, l'adequació entre els registres comptables i els documents acreditatius de les despeses derivades de la realització d'aquestes activitats, amb els imports que es presentaran a cofinançament del Fons Social Europeu.
j) Estarà obligat a identificar expressament en la seva comptabilitat les despeses imputades a cadascuna de les accions de forma separada o per qualsevol altre mitjà que permeti verificar el cofinançament de la despesa pel Fons Social Europeu.
k) D'acord amb els articles 8 i 9 del Reglament (CE) núm. 1828/2006 de la Comissió Europea, s'assegurarà que les persones destinatàries de l'actuació han estat informades que està cofinançada en un 50 per cent pel Fons Social Europeu en el marc del Programa Operatiu de Competitivitat Regional i Ocupació de Catalunya, per al període 2007–2013, número CCI 2007ES052PO007.
Concretament farà constar l'emblema de la Unió Europea, el lema del Fons Social Europeu, la declaració "L'FSE inverteix en el teu futur" i el logotip del Servei Públic d'Ocupació en totes les mesures d'informació i publicitat adreçades a les persones destinatàries, als destinataris potencials i al públic en general.
l) Haurà d'informar a l'òrgan gestor dels indicadors de realització i de resultats corresponents a l'actuació cofinançada pel Fons Social Europeu en la forma que estableixi l'òrgan competent.
m) Estaran obligats les entitats beneficiàries, contractistes i altres tercers relacionats amb l'objecte dels projectes subvencionats a prestar col·laboració i facilitar tota la documentació que els sigui requerida durant l'exercici de les funcions de control i verificació de l'Autoritat d'Auditoria de Programa operatiu, de l'Autoritat de Gestió i de Certificació -la Unitat Administradora del FSE- de la Comissió Europea i d'altres òrgans que, d'acord amb la normativa comunitària, tinguin atribuïdes funcions de control i financer dels ajuts finançats pel FSE.
n) No subcontractar la gestió de qualsevol aspecte de l'activitat subvencionada.
o) Estar al corrent de les obligacions tributàries davant l'Estat i la Generalitat i les obligacions davant la Seguretat Social.
Aquest compliment s'haurà de mantenir al llarg de tot el procediment: en el moment de presentació de sol·licitud, previ a la resolució d'atorgament i abans d'efectuar qualsevol pagament.
p) Complir qualsevol altra obligació legal o reglamentària que pugui afectar-los.
15.2 Son obligacions específiques de les entitats beneficiàries de les subvencions les següents:
a) Contractar el/la preparador/a laboral, i assumir, per tant, les obligacions que es derivin de la llei, del conveni col·lectiu corresponent i de la voluntat de les parts manifestada en el contracte de treball, si escau.
b) Assumir el pagament de les quotes de la Seguretat Social que li pertoquin d'acord amb la modalitat contractual vigent, si escau.
c) Satisfer al/a la preparador/a laboral el salari establert d'acord amb la normativa laboral vigent i segons conveni col·lectiu corresponent, si escau.
d) Presentar a l'òrgan gestor dins del termini d'un mes, comptador des de la finalització de l'acció, les nòmines i documents de cotització dels preparadors laborals corresponents a la totalitat del període subvencionat, així com una memòria dels suports prestats i dels seus resultats.
e) Comunicar a l'òrgan gestor tota alteració de les condicions que es varen tenir en compte per a la concessió de la subvenció en un termini màxim d'un mes.
16.1 La forma de pagament de les subvencions es farà de la manera següent:
a) La proposta del primer pagament serà del 75% de la subvenció atorgada, amb caràcter de bestreta, sense necessitat de presentar prèviament aval o garantia, a partir del moment que l'entitat beneficiària informi que el programa s'ha iniciat mitjançant la presentació prèvia del certificat d'inici del programa, la qual s'haurà de presentar dintre dels 5 dies naturals posteriors a la notificació de la resolució d'atorgament de la subvenció.
Aquest pagament es tramitarà de manera fraccionada, d'acord amb el Pla de Tresoreria de la Generalitat de Catalunya i les condicions establertes en la resolució de concessió.
b) El reconeixement de l'obligació i la proposta del pagament del 25% restant restarà condicionada un cop s'hagi verificat que les activitats s'han realitzat correctament, i s'han justificat les despeses de les accions subvencionables, d'acord amb el que estableix l'article 17 de la present Ordre, i l'òrgan gestor hagi revisat la justificació econòmica presentada.
16.2 Una vegada revisada la documentació de la justificació econòmica, es realitzarà la regularització de la subvenció atorgada, mitjançant la resolució d'acceptació de renúncia de la subvenció i/o revocació d'aquesta quan resulti procedent, en la qual s'acordarà la minoració, i en el cas que sigui necessari el reintegrament d'imports indeguts i no justificats.
16.3 El reconeixement de l'obligació pressupostaria i la proposta del pagament la realitzarà el/la director/a d'Economia Social i Cooperativa i Treball Autònom.
17.1 Un cop finalitzades les actuacions, l'entitat beneficiària haurà de presentar un compte justificatiu on acrediti la realització de les actuacions subvencionades, així com les despeses generades per les accions esmentades i la correcta aplicació dels fons percebuts.
Aquest compte justificatiu ha d'incloure una memòria d'actuació justificativa, així com una memòria econòmica.
17.2 La justificació del compliment de les condicions imposades i de la consecució de l'objecte de la subvenció es farà d'acord amb el que preveu l'Ordre TRE/395/2008, d'1 d'agost, per la qual s'estableix el règim de justificació econòmica de les subvencions previstes en els programes de polítiques actives d'ocupació que gestiona el Servei d'Ocupació de Catalunya (DOGC núm. 5197, de 19.8.2008), modificada per l'Ordre TRE/260/2009, de 15 de maig, per qual es modifica l'Ordre TRE/395/2008 (DOGC núm. 5386, de 25.5.2009), l'Ordre d'1 d'octubre de 1997, sobre tramitació, justificació i control d'ajuts i subvencions (DOGC núm. 2500, de 21.10.1997), o en el seu cas, aquella que es dicti en substitució d'aquesta normativa, així com els articles 30 i 31 de la Llei 38/2003, de 17 de novembre, general de subvencions.
En els supòsits de cofinançament pel FSE, la documentació justificativa haurà de complir els requisits establerts a l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació de 2007-2013 (BOE núm. 252, de 18.10.2008); i l'Ordre TIN/788/2009, de 25 de març, que modifica l'anterior (BOE núm. 79, d'1.4.2009).
17.3 El termini per presentar la justificació econòmica és, com a màxim, de dos mesos des de la finalització del Programa, d'acord amb el que estableix l'article 3.2 de l'Ordre TRE/395/2008, d'1 d'agost.
17.4 Les despeses s'han de justificar mitjançant factures, nòmines i altres documents de valor probatori equivalent, amb validesa jurídica al tràfic mercantil o amb eficàcia administrativa.
17.5 La justificació per l'entitat beneficiària de la subvenció del compliment de les condicions imposades i de la consecució dels objectius previstos a l'acte de concessió de la subvenció haurà de revestir la modalitat de compte justificatiu amb aportació de justificants de la despesa.
17.6 L'entitat beneficiària de la subvenció justificarà la consecució dels objectius previstos mitjançant la documentació següent:
a) Una memòria d'actuació dels suports prestats i dels resultats obtinguts.
b) Una memòria econòmica que ha d'incloure la informació següent, segons el model normalitzat que estarà a disposició de les persones interessades a la pàgina web del Departament d'Empresa i Ocupació de la Generalitat de Catalunya:
1) Una relació classificada de totes les despeses imputables al desenvolupament de l'acció, en què s'identifiqui el creditor i el document, l'import, la data d'emissió i la data de pagament.
2) Original i còpia autèntica dels rebuts de salari signats per la persona tècnica d'acompanyament on constin les paraules "he rebut" i comprovant del pagament mitjançant el rebut de pagament o extracte de transferència bancària convenientment mecanitzat o segellat per l'entitat bancària.
3) Original i còpia autèntica dels butlletins de cotització a la Seguretat Social, documents TC1 degudament mecanitzat o segellat per l'entitat bancària i TC2 dels mesos imputats.
4) Original i copia autèntica dels documents que acreditin l'ingrés a hisenda pública de les retencions efectuades a compte de l'impost sobre la renda de les persones físiques liquidats dins període subvencionat a través del models oficials corresponents (trimestrals i resum anual), convenientment mecanitzats o segellats per l'entitat bancària (models 190 i 110 d'IRPF del període).
5) Fitxa de temporalització mensual de les hores invertides en cada tasca pel/per la preparadora laboral per tal d'acreditar les hores de dedicació.
En aquesta temporalització s'hi farà constar la descripció de cadascuna de les tasques desenvolupades amb el màxim detall possible i caldrà que consti signada tant per l'entitat beneficiària com per la persona responsable de la seva execució.
S'admet que aquesta temporalització mensual sigui el resum de la temporalització diària o setmanal.
Si escau, carta de pagament de reintegrament de la subvenció en el supòsit de fons públics percebuts com a bestreta i no aplicats a l'objecte subvencionable, així com dels interessos legals que en derivin a comptar del termini de finalització per la presentació econòmica.
17.7 Es consideren despeses imputables les següents:
Els costos salarials (salari brut més la seguretat social a càrrec de l'empresa) que es generin durant el període de desenvolupament del projecte de treball amb suport, derivats de la contractació dels/de les preparadors/es laborals, per les entitats promotores de treball amb suport dins del període subvencionat.
Dietes i desplaçaments dels/de les preparadors/es laborals necessaris pels suports prestats que es realitzin dins el termini establert per aquesta Ordre i sempre que no superin el 20% del cost total.
Les quotes a la Seguretat Social com els dels salaris bruts percebuts per les preparadors/preparadores laborals en tot el període en que estiguin en situació d'incapacitat laboral transitòria.
Les hores extraordinàries, els pagaments per beneficis, els pagaments en espècie, les vacances no efectuades, les baixes laborals, les indemnitzacions per mort i els trasllats corresponents, les suspensions, els acomiadaments, els cessaments o els acabaments de contracte.
18.1 La Direcció d'Economia Social i Cooperativa i Treball Autònom establirà els mitjans de recollida d'informació de les dades de manera estandarditzada i sistematitzada.
A més, de manera complementària, les entitats o empreses beneficiàries hauran d'informar a la Direcció d'Economia Social i Cooperativa i Treball Autònom dels indicadors de realització i de resultats corresponents a la gestió de la subvenció rebuda amb l'objectiu de complir amb els requisits de certificació i/o justificació a la Conferència sectorial d'Ocupació i Afers Laborals -Pla Anual de Políticas de Empleo, PAPE- i al SOC, Pla de desenvolupament de polítiques actives d'ocupació, PDPA, i els pressupostos de la Generalitat de Catalunya.
18.2 A l'annex 1 de la present Ordre, es recullen els indicadors corresponents al tema prioritari en el qual s'ha inclòs l'actuació subvencionada.
Les entitats beneficiàries han de recaptar aquests indicadors, a fi de lliurar-los a l'òrgan competent en els terminis que s'estableixen a continuació:
Els indicadors de seguiment a la finalització de l'actuació i no més tard del mes següent al que finalitza l'acció subvencionada.
Els indicadors de resultat als següents 6 mesos a partir de la finalització de l'actuació.
Conceptes subvencionables i quanties màximes a subvencionar
19.1 Les subvencions establertes en aquest article es destinaran a finançar costos laborals i de seguretat social generats durant el període de desenvolupament del projecte de treball amb suport, derivats de la contractació dels/de les preparadors/es laborals als quals es refereix l'Ordre, per les entitats promotores de treball amb suport assenyalades en l'article 5.
19.2 Aquesta contractació es podrà haver realitzat tant durant el desenvolupament del projecte com amb anterioritat a l'inici d'aquest.
La quantia d'aquestes subvencions s'estableix en funció del nombre de treballadors/es amb el tipus i grau de discapacitat indicats en l'article 8.1, destinataris/àries de les accions de treball amb suport per a prestar els serveis en centres de treball ubicats a Catalunya, corresponent:
a) 6.600 euros anuals per cada treballador/a amb paràlisi cerebral, amb malaltia mental o amb discapacitat intel·lectual, amb un grau de disminució reconeguda igual o superior al 65%.
b) 4.000 euros anuals per cada treballador/a amb paràlisi cerebral, amb malaltia mental o amb discapacitat intel·lectual, amb un grau de discapacitat reconeguda igual o superior al 33% i inferior al 65%.
c) 2.500 euros anuals per cada treballador/a amb discapacitat física o sensorial amb un grau de discapacitat reconeguda igual o superior al 65% i sords/es i amb discapacitat auditiva, amb un grau de disminució reconegut igual o superior al 33%.
d) 2.000 euros anuals per cada treballador/a amb paràlisi cerebral, amb malaltia mental o amb discapacitat intel·lectual, amb un grau de discapacitat reconeguda igual o superior al 33% i treballadors/es amb discapacitat física o sensorial o sords/es o amb discapacitat auditiva amb un grau de discapacitat reconeguda igual o superior al 65% que, com a conseqüència de situacions d'especial dificultat, necessitin el manteniment del suport més enllà dels 2 anys de l'efectiva contractació.
Aquestes subvencions es reduiran proporcionalment en funció de la durada del contracte de cada treballador/a amb discapacitat així com en funció de la seva jornada en el supòsit de què el contracte sigui a temps parcial.
19.3 Per al càlcul de les subvencions dels projectes de treball amb suport es tindrà en compte únicament el període en què cada treballador/a amb discapacitat resti contractat i rebent suport durant el desenvolupament del projecte.
Durada dels projectes de treball amb suport
20.1 La durada màxima de recolzament per a la persona treballadora amb discapacitat i/o malaltia mental no podrà ser superior als de 2 anys a comptar des de la seva efectiva contractació en empreses del mercat ordinari de treball.
Tanmateix, com a conseqüència de situacions d'especial dificultat que exigeixin necessitats específiques de suport, la durada del recolzament es podrà allargar fins a la fi de la vida laboral de la persona treballadora amb discapacitat que pateixi una paràlisi cerebral, una malaltia mental, o intel·lectual amb un grau de discapacitat reconegut igual o superior al 33 per 100.
La acreditació d'aquesta necessitat de manteniment del suport es farà mitjançant la presentació de la documentació següent:
a) Memòria que fonamenti la conveniència de suport continuat.
b) Informe tècnic de les necessitats de suport.
21.1 Les actuacions de verificació per part de la Direcció General d'Economia Social i Cooperativa i Treball Autònom de les accions subvencionables seran de dos tipus:
Tenen per objecte garantir que les declaracions justificatives de despeses presentades per les entitats beneficiàries estiguin suportades per documentació justificativa (factures, nòmines, extractes bancaris, etc.)
Tenen per objecte comprovar l'efectiva realització de l'acció subvencionada.
21.2 Les entitats beneficiàries de les subvencions s'han de sotmetre a les actuacions de verificació administrativa i sobre el terreny que realitzi l'òrgan concedent.
El Servei d'Ocupació de Catalunya realitzarà actuacions específiques de control arran de denúncies o de l'existència d'indicis de frau o irregularitats en l'execució de l'activitat finançada a l'empara d'aquesta Ordre.
Causes de revocació i procediment
23.1 Són causes de revocació i es procedirà a la revocació corresponent de la subvenció i, si escau, al reintegrament de les quantitats percebudes indegudament, amb l'interès de demora que correspongui, des del moment del pagament de la subvenció i fins a la data en què s'acordi la procedència del reintegrament, d'acord amb els articles 99 i 100 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 37 de la Llei 38/2003, de 17 de novembre, general de subvencions, les següents:
a) L'incompliment total o parcial de l'objectiu, de l'activitat o del projecte, o la no adopció del comportament que fonamenta la concessió de la subvenció.
b) L'incompliment de l'obligació de justificació o la justificació insuficient, en els termes que estableix aquesta Ordre.
c) L'obtenció de la subvenció falsejant les condicions requerides o ocultant les que ho haurien impedit.
d) L'incompliment de les obligacions imposades per l'Administració a les persones o entitats beneficiàries, així com els compromisos assumits per aquests, amb motiu de la concessió de la subvenció, sempre que afecti la manera com s'han d'aconseguir els objectius, fer l'activitat, executar el projecte o adoptar el comportament que fonamenta la concessió de la subvenció o s'hi refereixin.
e) L'incompliment de les condicions imposades per l'Administració a les persones o entitats beneficiàries, així com dels compromisos assumits per aquests, amb motiu de la concessió de la subvenció, diferents dels anteriors, incloent-hi l'obstrucció de les actuacions de control o la resistència a permetre-les, de manera que s'impedeixi comprovar la destinació donada als fons percebuts, el compliment de l'objectiu, la realitat i la regularitat de les activitats subvencionades, o la concurrència de subvencions, ajuts, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europeu o d'organismes internacionals.
f) Resistència, excusa, obstrucció o negativa a les actuacions de comprovació i control financer que preveuen els articles 14 i 15 de la Llei 38/2003, de 17 de novembre, general de subvencions, així com l'incompliment de les obligacions comptables, registrals o de conservació de documents quan en derivi la impossibilitat de verificar la destinació donada als fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajuts, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.
g) Per l'excés obtingut sobre el cost de l'activitat desenvolupada quan l'import de les subvencions sigui d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat que ha de dur a terme la persona o entitat beneficiària.
h) L'adopció en virtut del que estableixen els articles 87 a 89 del Tractat de la Unió Europea, d'una decisió de la qual derivi una necessitat de reintegrament.
i) L'incompliment de qualsevol altra obligació establerta en la normativa aplicable o en aquesta Ordre.
23.2 Si l'òrgan concedent, com a conseqüència de la seva actuació de comprovació tant del mateix òrgan, o del Servei d'Ocupació de Catalunya i/o de la Intervenció General, en el marc del procediment de control, aprecien la concurrència d'alguna causa de revocació de la subvenció concedida esmentades anteriorment, hauran d'instar l'inici del corresponent procediment de revocació, d'acord amb el que preveu la secció quarta del capítol 9 de la Llei de finances públiques de Catalunya, o si aprecien algun motiu d'infracció hauran d'instar l'inici del procediment sancionador, d'acord amb el que preveu la secció cinquena de l'esmentat capítol 9 de la Llei de finances públiques de Catalunya i el que preveu la Llei 38/2003, de 17 de novembre, general de subvencions.
24.1 Les entitats beneficiàries només podran renunciar, totalment o parcialment de forma expressa, a les subvencions atorgades, mitjançant un escrit motivat dirigit a l'òrgan competent per resoldre i, a aquest efecte, l'òrgan que va concedir-la dictarà la resolució corresponent, i si s'escau, hauran de reingressar la quantitat indegudament percebuda més els interessos de demora corresponents.
24.2 En cas que la quantitat corresponent al total de despeses justificades sigui inferior a la quantitat atorgada, l'entitat beneficiària podrà renunciar de forma expressa al seu dret de percebre la part de la subvenció percebuda indegudament.
25.1 Els ajuts atorgats seran incompatibles amb qualsevol altre ajut obtingut per la entitat beneficiària per a la realització de la mateixa acció, excepte quan es tracti del finançament parcial del projecte i s'hagi definit de manera precisa en la petició de l'ajut la part subvencionada pel Departament d'Empresa i Ocupació i la part finançada amb càrrec a altres fons públics o privats.
25.2 L'import dels ajuts concedits, en cap cas pot ser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat a desenvolupar per la entitat beneficiària.
28.1 L'òrgan concedent donarà publicitat dels atorgaments de les subvencions concedides que, individualment considerades, siguin d'import igual o superior a 3.000 euros, mitjançant la seva publicació al Diari Oficial de la Generalitat de Catalunya, d'acord amb l'article 18 de la Llei 38/2003, de 17 de novembre, general de subvencions, l'article 94.6 del Text refós de la Llei de finances públiques de Catalunya, aprovat mitjançant Decret legislatiu 3/2002, de 24 de desembre.
En tot cas, sempre s'hi donarà publicitat en el tauler d'anuncis al carrer Sepúlveda 148-150, 3a planta, Barcelona, indicant la convocatòria, el programa i el crèdit pressupostari al qual s'ha imputat, l'entitat beneficiària, la quantitat concedida i les finalitats de la subvenció.
28.2 En el supòsit que la quantia de les subvencions concedides sigui inferior a 3.000 euros, la publicitat es farà mitjançant l'exposició de les subvencions atorgades al tauler d'anuncis del carrer Sepúlveda, 148-150, 3a planta, Barcelona.
En el supòsit d'actuacions cofinançades per l'FSE, i d'acord amb l'article 7 apartat 2, lletra d) del Reglament (CE) Núm.
1828/2006 de la Comissió, es realitzarà la publicació, electrònica o per altres mitjans, de la llista de entitats beneficiàries, els noms de les operacions i les quantitats dels fons públics assignades.
28.3 Sens perjudici del que han establert els apartats anteriors, es donarà publicitat dels atorgaments de les subvencions mitjançant la seva exposició a la pàgina web del Departament d'Empresa i Ocupació
29.1 L'entitat beneficiària de la subvenció ha de donar l'adequada publicitat al caràcter públic del finançament del programa objecte de subvenció segons el que s'estableix a l'apartat k) de l'article 15 sobre les obligacions de les entitats beneficiàries i d'acord amb el que preveu l'article 31 del Reglament de la Llei general de subvencions aprovat pel Reial decret 887/2006, de 21 de juliol.
29.2 Així mateix, d'acord amb els articles 8 i 9 del Reglament (CE) núm. 1828/2006 de la Comissió Europea, l'entitat beneficiària s'assegurarà que les persones destinatàries de l'actuació han estat informades del cofinançament del Fons Social Europeu.
Concretament, farà constar el cofinançament de l'FSE en qualsevol document que formi part de l'expedient de l'actuació cofinançada; i d'altra banda, farà constar l'emblema de la Unió Europea, el lema del Fons Social Europeu i la declaració "L'FSE inverteix en el teu futur" en totes les mesures d'informació i publicitat adreçades a les persones destinatàries, als/les destinataris/àries potencials i al públic en general.
Les entitats beneficiàries han de complir amb la normativa de protecció de dades de caràcter personal, concretament a adoptar i implementar les mesures de seguretat previstes per la Llei orgànica 15/1999, de 13 de desembre, desplegada pel Reial decret 1720/2007, de 21 de desembre.
Concretament les entitats establiran les mesures organitzatives i tècniques necessàries per garantir la seguretat de les dades a les quals accedeixi com a conseqüència de les actuacions que són objecte d'aquesta Ordre.
En tot el que no preveuen expressament aquestes bases, són d'aplicació els preceptes continguts al capítol 9 de la Llei de finances públiques de Catalunya en tot el que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reglament de la Llei general de subvencions aprovat per Reial decret 887/2006, de 21 de juliol, en els seus preceptes bàsics; la Llei 26/2010, de 3 d'agost, de règim jurídic i de procediment de les administracions públiques catalanes; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la Llei 30/1992, de 26 de novembre, de règim jurídic de les administracions públiques i del procediment administratiu comú, així com el que disposa la Llei de pressupostos de la Generalitat de Catalunya del present exercici, la normativa europea en el marc del Reglament (CE) núm. 1081/2006, del Parlament Europeu i del Consell de 5 de juliol de 2006 (DOUE L210, de 31.7.2006), relatiu al Fons Social Europeu; el Reglament (CE) núm. 1083/2006 del Consell, d'11 de juliol de 2006, pel qual s'estableixen les disposicions generals relatives al FEDER, FSE i al Fons de Cohesió (DOUE L210, de 31.7.2006), i el Reglament (CE) núm. 1828/2006 de la Comissió, de 8 de desembre de 2006, pel qual es fixen normes de desplegament per al Reglament (CE) núm. 1083/2006 del Consell (DOUE L 371/1, de 27.12.2006), el Reglament (CE) núm. 800/2008, de 6 d'agost, que declara determinades categories d'ajuts compatibles amb el mercat comú en aplicació dels articles 87 i 88 del Tractat (Reglament general d'exempció per categories), el Reial decret 870/2007, de 2 de juliol, pel qual es regula el programa de Treball amb Suport com a mesura de foment de l'ocupació de persones amb discapacitat en el mercat ordinari de treball (BOE 168, de 14 de juliol de 2007), i la resta de la normativa aplicable.
S'obre la convocatòria per a l'any 2012 per presentar les sol·licituds per al desenvolupament del programa Treball amb Suport de persones amb discapacitat en el mercat ordinari de treball.
Aquesta actuació està cofinançada en un 50% pel Fons Social Europeu amb càrrec al Programa Operatiu del Fons Social Europeu de Competitivitat Regional i Ocupació de Catalunya, per al període 2007-2013, número CCI 2007ES052PO007.
33.1 L'import màxim destinat a la concessió de les subvencions per al desenvolupament del programa Treball amb Suport de persones amb discapacitat i/o malaltia mental en el mercat de treball ordinari és de 2.000.000,00 euros, amb càrrec a la partida pressupostària IU0802 D/470000120/3331/0000.
33.2 Aquests imports es podran ampliar mitjançant resolució del/de la director/a general d'Economia Social i Cooperativa i Treball Autònom.
33.3 Les actuacions regulades en la present Ordre es finançaran amb càrrec als fons rebuts del Ministeri d'Ocupació i Seguretat Social i seran objecte de cofinançament del FSE.
33.4 Així mateix, aquestes actuacions seran cofinançades en un 50% pel Fons Social Europeu amb càrrec al Programa Operatiu del Fons Social Europeu de Competitivitat Regional i Ocupació de Catalunya, per al període 2007-2013, número CCI 2007ES052PO007.
Termini i presentació de sol·licituds
34.1 El termini de presentació de sol·licituds és de 5 dies naturals a comptar de l'endemà de la publicació al DOGC de la present Ordre.
34.2 Els formularis de sol·licitud estan disponibles a la pàgina web del Departament d'Empresa i Ocupació de la Generalitat de Catalunya [URL], a la pàgina web de la Oficina de Gestió Empresarial del Departament d'Empresa i Ocupació [URL], i de l'Oficina Virtual de Tràmits [URL].
34.3 Les sol·licituds han d'anar adreçades al/a la director/a general d'Economia Social i Cooperativa i Treball Autònom, i es presentaran acompanyades de la documentació que preveuen aquestes bases, dins el termini que estableix la convocatòria, a la xarxa d'oficines de Gestió Empresarial (OGE), que es pot consultar a la pàgina web http://www.gencat.cat/oge/oficina/xarxa/index.html.
La presentació de les sol·licituds també es pot realitzar d'acord amb els supòsits que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
34.4 El model normalitzat de sol·licitud inclou una declaració responsable per la qual s'acredita el compliment dels requisits generals establerts a l'article 6 de la present Ordre i d'altres obligacions derivades de la percepció de la subvenció:
a) En cas que es tracti d'empreses amb una plantilla igual o superior a cinquanta persones, donar ocupació, almenys, a un 2% de treballadors/ores amb discapacitat sobre el nombre total de treballadors/ores de l'entitat, o bé aplicar les mesures alternatives d'acord amb el que disposa l'article 38 de la Llei 13/1982, de 7 d'abril, d'integració dels disminuïts, el Reial decret 364/2005, de 8 d'abril, i el Decret 246/2000, de 24 de juliol.
b) Trobar-se al corrent de les obligacions tributàries amb l'Estat i amb la Generalitat de Catalunya i amb la Seguretat Social.
Aquest requisit s'haurà de mantenir al llarg de tot el procediment: en el moment de presentació de sol·licitud, previ a la resolució d'atorgament i abans de fer qualsevol pagament, i es podrà comprovar en qualsevol moment de la tramitació.
Les entitats que tinguin negociada amb l'Administració una pròrroga, ajornament, moratòria o qualsevol altra condició especial, cal que aportin documentació acreditativa d'aquesta prerrogativa especial.
c) No estar sotmès a cap prohibició per obtenir la condició de beneficiari/ària de conformitat amb els supòsits previstos a l'article 13 de la Llei 38/2003, de 17 de novembre, general de subvencions.
d) Declaració conforme el local, la sala, l'obra, l'establiment o el centre de treball compleix els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
e) No haver estat sancionat/da per resolució ferma en els últims tres anys, per la comissió d'infracció greu en matèria d'integració laboral de persones amb discapacitat o molt greu en matèria de relacions laborals, o en els últims cinc anys en matèria de prevenció de riscos laborals, de conformitat amb el Text refós de la Llei sobre infraccions i sancions en l'ordre social, aprovat pel Reial decret legislatiu 5/2000, de 4 d'agost, pel qual s'aprova el text refós de la Llei sobre infraccions i sancions en l'ordre social.
f) Disposar d'un sistema d'organització i gestió de la prevenció, d'acord amb la Llei 31/1995, de prevenció de riscos laborals; el Reial decret 39/1997, d'1 de gener, pel qual s'aprova el Reglament dels serveis de prevenció; així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
g) Complir amb la obligació de respectar la igualtat de tracte i d'oportunitats a l'àmbit laboral i, amb aquesta finalitat, l'empresa adopta mesures adreçades a evitar qualsevol tipus de discriminació laboral entre homes i dones.
En el cas de les empreses de més de 250 treballadors/ores, declaració conforme aquestes han d'elaborar i aplicar amb caràcter obligatori un Pla d'igualtat, d'acord amb el que estableix l'article 45 de la Llei orgànica 3/2007, de 22 de març, per la igualtat efectiva entre homes i dones.
h) Indicar, amb l'acord dels agents socials, els mitjans que utilitzen per prevenir i detectar casos d'assetjament sexual i d'assetjament per raó de sexe i dels que utilitzen por intervenir-hi en els seus centres de treball, d'acord amb la disposició addicional setena de la Llei 5/2008, de 24 d'abril, del dret a les dones a eradicar la violència masclista.
i) Existència o no d'altres subvencions o ajudes públiques i/o privades, nacionals o internacionals, per al mateix concepte.
En cas afirmatiu caldrà indicar el programa al qual s'acull, la quantia sol·licitada, el percentatge que suposen del cost total del projecte, si es troben en fase de sol·licitud o concessió i amb càrrec a quina entitat pública o privada s'han sol·licitat.
En cas de no haver-ne sol·licitat d'altres, caldrà adjuntar una declaració responsable en aquest sentit.
j) Disposar de l'escriptura de constitució de la societat i inscripció dels seus estatuts en el Registre Mercantil i/o en el Departament de Justícia segons correspongui.
k) Disposar de facultats de representació de la empresa, d'acord amb la corresponent escriptura notarial inscrita en el registre mercantil, si escau.
l) Disposar dels llibres comptables, registres diligenciats i altres documents degudament auditats, en els termes exigits per la legislació mercantil i sectorial aplicable.
m) Declaració responsable del/de la representant legal de l'entitat sol·licitant, conforme desenvolupen activitats de treball amb suport de forma gratuïta, sense que s'efectuï cap cobrament o es percebi cap tipus de quantia o tarifa a treballadors o empresaris.
n) Declaració responsable de la persona representat legal de l'entitat amb la qual es faci constar que per a un mateix treballador/a amb discapacitat no s'han rebut subvencions durant més de dos anys consecutius, tot i que corresponguin a diferents projectes de treball amb suport, si s'escau.
34.5 La presentació de la declaració responsable faculta l'Administració per fer les comprovacions necessàries per verificar en qualsevol moment la veracitat de les dades declarades.
En cas de no autoritzar la consulta, caldrà aportar la documentació corresponent.
34.6 Amb les sol·licituds s'ha d'adjuntar la documentació que es detalla a continuació:
a) Full de domiciliació bancària degudament emplenat, d'acord amb el model del Departament d'Economia i Coneixement disponible a l'apartat de Serveis i tràmits, a Models i Formularis (Sol·licitud de transferència bancària).
Només s'haurà d'aportar en el cas de canvi de dades o si és el primer cop que se sol·licita un ajut o subvenció al Servei d'Ocupació de Catalunya o la Generalitat de Catalunya.
b) Fotocòpia compulsada dels estatuts de l'entitat sol·licitant i de la seva inscripció en el registre corresponent, si s'escau, i dels poders per actuar con a persona representant legal de l'entitat.
c) Memòria descriptiva de l'entitat respecte de l'experiència amb el col·lectiu d'intervenció.
d) Memòria del projecte de les accions de treball en suport a desenvolupar on s'inclogui com a contingut mínim, els aspectes següents:
Innovació en aspectes metodològics, organitzatius, recursos i materials.
Identificació de l'empresa que contractarà els treballadors/es amb discapacitat que rebran suport, així com el seu compromís de contractació d'aquests/es treballadors/es.
Identificació de l'entitat promotora que portarà a terme les accions de treball amb suport a través dels preparadors/es laborals que té contractats/des o que contractarà, que en aquest cas, haurà d'expressar el seu compromís de contractació.
Nombre de persones amb discapacitat que rebran les accions de treball amb suport, amb indicació del tipus i grau de discapacitat, tipus i durada del contracte que se'ls va formalitzar i del centre o centres de treball en els quals s'efectuarà la prestació laboral, així com la descripció de cadascun dels llocs de treball.
Relació de preparadors/es laborals que prestaran el treball amb suport als treballadors/es amb discapacitat amb indicació del tipus i durada del contracte de treball formalitzat, o que vagin a formalitzar amb l'entitat promotora del treball amb suport.
Descripció detallada de les accions de treball amb suport que cada preparador/a prestarà a cadascun dels treballadors/es amb discapacitat que li correspongui atendre, especificant la durada d'aquestes accions i la distribució temporal prevista d'aquestes.
Material tècnic a utilitzar per al desenvolupament de les accions previstes a l'article 3 d'aquesta Ordre.
Relació de conveni/s de col·laboració en el supòsit que l'entitat promotora sigui diferent de l'empresa contractant.
Relació de la previsió de conveni/s de pràctiques no laborals que es programaran amb les persones participants en el programa.
En relació amb les persones treballadores amb discapacitat, destinatàries de les accions de treball amb suport:
1) Relació nominal de les persones treballadores segons el model de l'annex 1 de la sol·licitud.
2) Fotocòpia del contracte de treball enregistrat a les oficines de treball, o compromís de contractació per una empresa del mercat ordinari.
3) Document acreditatiu de la seva inscripció en les oficines de treball com a demandats d'ocupació no ocupats, si s'escau.
4) Document acreditatiu del reconeixement del tipus de discapacitat i del grau de disminució de les persones amb discapacitat que són o seran objecte del suport, si s'escau.
En relació amb els/les preparadors/es laborals:
1) Relació nominal dels/de les preparadors/es laborals.
2) Fotocòpia del contracte de treball del/dels preparador/s laboral/s.
3) Detall de l'import sol·licitat, on consti el cost salarial i les aportacions a la Seguretat Social a càrrec de l'empresa.
4) Títol acreditatiu dels estudis formatius i/o universitaris de la persona treballadora que exercirà les funcions de preparador/a laboral, així com acreditació de la seva experiència prèvia en activitats d'integració laboral de persones amb discapacitat que els capaciti per a la realització de les funcions pròpies del seu lloc de treball.
34.7 El formulari de sol·licitud inclou una autorització per consultar a través del Portal Administració Electrònica (PICA) les dades que segueixen a continuació, que formen part del Catàleg de Dades i Documents Electrònics, d'acord amb l'establert a l'article 18 del Decret 56/2009, de 7 d'abril, per a l'impuls i el desenvolupament dels mitjans electrònics a l'Administració de la Generalitat:
Respecte de l'entitat sol·licitant:
El DNI del representant legal de l'entitat.
El compliment de les obligacions tributàries amb l'Estat i la Generalitat de Catalunya i d'estar al corrent de les obligacions amb la Seguretat Social.
Les dades acreditatives del títol universitari obtingut entre 1999 i 2011.
En relació amb persona amb discapacitat i/o malaltia mental que rep el servei:
Les dades complertes del grau de discapacitat de la persona amb discapacitat.
També inclou autorització per consultar de les persones amb discapacitat i/o malaltia mental de la inscripció en les oficines de treball com a demandats d'ocupació no ocupats a través de l'aplicatiu corporatiu SICAS, i de la seva vida laboral a través de l'aplicatiu extern E-Sil.
Si la persona/entitat denega expressament l'autorització esmentada, mitjançant el formulari d'autorització de la sol·licitud, l'entitat sol·licitant haurà d'aportar el certificat o els certificats acreditatius corresponents.
34.8 En el cas de documents que ja es trobin en poder de qualsevol dels departaments de la Generalitat de Catalunya, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de la persona/entitat/empresa sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
Aquesta declaració està inclosa a l'imprès de sol·licitud.
En el cas que sí que s'haguessin produït modificacions en la documentació presentada, hagi prescrit el seu període de vigència o hagin transcorregut més de 5 anys des de la finalització del procediment pel qual es va lliurar, s'haurà de presentar necessàriament la nova documentació.
34.9 Si la sol·licitud no reuneix els requisits establerts en aquest article, es requerirà la persona sol·licitant perquè, en un termini de deu dies hàbils, esmeni el defecte o adjunti els documents preceptius, amb indicació que, si no ho fa, es considera que desisteix de la seva petició, amb resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 14 de gener.
La Direcció general d'Economia Social i Cooperativa i Treball Autònom durà a terme un estudi d'impacte sobre els resultats derivats de les subvencions a les quals sigui d'aplicació aquesta Ordre i d'acord amb els objectius previstos.
Els expedients que es trobin en tràmit en el moment en que entri en vigor aquesta Ordre es regiran per el que estableix l'Ordre TRE/509/2009, de 2 de novembre, per la qual s'aproven les bases reguladores per a la concessió d'ajuts i subvencions als programes d'igualtat d'oportunitats en el treball: programes laborals per a la diversitat i les seves modificacions.
Queda derogat el capítol VI del títol II de l'Ordre TRE/509/2009, de 2 de novembre, per la qual s'aproven les bases reguladores per a la concessió d'ajuts i subvencions als programes d'igualtat d'oportunitats en el treball: programes laborals per a la diversitat (DOGC núm. 5514, de 26.11.2009).
Indicadors de realització de conferència sectorial
Nombre de persones amb prestacions
Indicadors de realització de FSE
Nivell d'estudis: (homes, dones, total)
Educació primària o secundària inferior (ISCED 1 I 2)
Educació secundària superior (ISCED 3)
Educació post secundària no superior (ISCED 4)
Educació superior (ISCED 5 i 6)
3.a.3 Ocupat amb contracte temporal
3.a.4 Amb règim de funcionariat
3.c.1 Persones inactives rebent educació o formació
3.c.2 Persones inactives en situació de jubilació
3.c.3 Persones inactives retirades dels negocis
3.c.4 Persones inactives amb incapacitat permanent
B) Nombre de persones participants incloses dins d'alguns d'aquests grups
Amb persones en situació de dependència
C) Nombre total de persones que segueixen un mòdul mediambiental
Indicadors de resultats de FSE i Conferència Sectorial
A) Nombre de persones en situació d'atur, que han estat beneficiàries de mesures actives d'inserció laboral i que van accedir a un contracte de treball:
B) Nombre total de persones que segueixen un mòdul mediambiental.